Diari Oficial de la Generalitat Valenciana


Sumari del DOGV 818, del 05-05-1988 (1988/811052)

ORDRE de 10 de març de 1988, de la Conselleria d'Agricultura i Pesca, per la qual es concedeixen ajudes per al desenvolupament i la consolidació de les organitzacions representatives del moviment cooperatiu agrari valència.
-------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/03/10/(2)/dof/vci/html**

### Dades del document

Número de DOGV
:   818

Data del DOGV
:   05-05-1988

Secció del DOGV
:   DISPOSICIONS GENERALS

Número del document
:   1988/811052


Data del document
:   10-03-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 10 de març de 1988, de la Conselleria d'Agricultura i Pesca, per la qual es concedeixen ajudes per al desenvolupament i la consolidació de les organitzacions representatives del moviment cooperatiu agrari valencià.  
Les cooperatives agràries es troben organitzades i representades en distintes entitats associatives, a les quals la Llei 11/1985, de 25 d'octubre, de Cooperatives de la Comunitat Valenciana, reconeix i dóna suport.  
La Conselleria d?agricultura i Pesca, considera d'interés summe, pel bé de les cooperatives i del moviment cooperatiu en general, la consolidació de les organitzacions representatives del moviment cooperatiu agrari valencià.  
En atenció d'aquests motius i fent ús de les facultats que tinc atribuïdes,  
ORDENE:  
Article primer  
Les organitzacions representatives del moviment cooperatiu agrari valencià seran les beneficiàries de les subvencions indicades en aquesta Ordre.  
Article segon  
Seran objecte de subvenció les activitats que consisteixen en:  
a) Activitats informatives: se subvencionaran per aquest concepte les activitats de divulgació informativa dirigides als seus associats i les despeses que n?ocasiona l?execució.  
b) Activitats representatives: seran igualment objecte de subvenció, els desplaçaments que per motius de representació dels interessos de les entitats associades hagen de realitzar els membres de les organitzacions representatives del cooperativisme agrari valencià.  
c) Les despeses derivades del condicionament i de la millora dels locals, de les instal·lacions i dels béns mobles de les seus de les organitzacions representatives.  
d) Les despeses ocasionades per la contractació de personal tècnic qualificat amb destinació a l?engegament i a la consolidació de serveis d'assessorament i assistència propis d'aquestes entitats representatives.  
Article tercer  
La quantia de les subvencions que podran rebre?s per les activitats realitzades i assenyalades en l'article anterior, estaran en funció de les diferents modalitats:  
a) Les activitats informatives i les despeses de difusió: la subvenció podrà arribar fins al 100% del cost, sempre que l'ajuda no supere la xifra d'un milió de pessetes.  
b) Les activitats representatives que consistesquen en desplaçaments: la subvenció podrà arribar fins al 50% de les despeses que s'originen per viatges, allotjaments i manutenció, sense que puga superar-se per aquest concepte la quantia d'un milió de pessetes.  
c) Les actuacions a què es refereix l'apartat d) de l'article segon: la subvenció podrà arribar fins al 75% de les despeses que es justifiquen, sempre que l'ajuda no supere els quatre milions de pessetes.  
d) Les subvencions per persona contractada, no podran ser superiors al 75% de la quantitat fixada al contracte. El conjunt de les ajudes per a aquestes contractacions no podrà superar la quantia de quatre milions de pessetes.  
Article quart  
Les sol·licitudes per a l'obtenció de les subvencions indicades en aquesta Ordre, les han de presentar a la Conselleria d'Agricultura i Pesca, abans del 30 de novembre, acompanyades dels documents següents:  
- El programa de l'activitat o activitats que es realitzaran, els objetius perseguits i els beneficiaris.  
- La proposta del cost que la realització de les activitats ocasionarà.  
- El justificant del pagament per l?entitat sol·licitant de les seues obligacions fiscals i amb la Seguretat Social.  
Article cinqué  
Per tal de justificar degudament les subvencions concedides caldrà presentar:  
- Els documents justificatius de les despeses ocasionades per l?organització i la realització de les activitats per a les quals s'ha sol·licitat la subvenció.  
DISPOSICIO FINAL  
Aquesta Ordre entrarà en vigor el dia de la publicació en el Diari Oficial de la Generalitat Valenciana.  
València, 10 de març de 1988.  
El Conseller d?agricultura i Pesca,  
LUIS FONT DE MORA MONTESINOS


Còpia Permalink ELI